fil-Knisja Tagħna SANTA GIANNA FIL-KNISJA TAGĦNA Kienu bosta l-okkażjonijiet meta f'dan il-perjodu rrappurtajna ħidma biex inxerrdu d-devozzjoni lejn Santa Gianna Beretta Molla. Per eżempju, dawn l-aħħar xhur semmejna li r-Relikwa tagħha — li tinżamm b'qima d-Dar Ċentrali iżda li hi disponibbli biex id-Diriġenti jeħduha fil-kommunitajiet tagħhom — iddawret mal-morda tax- Xagħra u ttieħdet (bħal kull sena) fis-Sekondarja tal-bniet tal-Konservatorju. Illum se nagħtu ftit informazzjoni dwar żewġ okkażjonijiet oħra. Membri tad-Direttorju, Carmen Formosa u Marvanne Spiteri,żammew l-appuntament annwali u wasslu r-relikwa: ta' Santa Gianna Beretta Molla fl-isptar t'Għawdex nhar il-Ħadd 19 ta' Mejju. Fid-9.30am kien hemm quddiesa mmexxija mill-Assistent Ekklesjastiku Djoċesan l-Kan. Noel Saliba fil-presenza ta' bosta infermiera u ħaddiema oħra, pazjenti u qraba tagħhom. Il-messaġġ tal-Liturġija tal-Kelma tal-5 Ħadd tal-Għid kien dwar kif għandu jintagħraf in-nisrani jiġifieri li jħobb bħalma ħabbna Kristu. Fl-omelija Dun Noel semma żewġ komunitajiet. Waħda, dik tal-appostli li ħallew kollox u, għax għarfu lil Kristu, bdew vjaġġ missjunarju; l-oħra, fejn mhemmx biki u nkwiet għax Alla nnifsu jixxottalhom id- dmugħ. Hekk huma l-ħaddiema fl-isptar, jixraq li jkunu xbieha t'Alla kull meta jieqfu mal-bniedem batut u joffru l-balzmu lill-pazjenti. Hekk għexet Santa Gianna; għexet il-messaġġ tal-imħabba fl-għola grad għax kellha imħabba li tingħata fil-familja (nagħti lili nnifsi lilek), fl-ulied (inkunu preżenti għal uliedna), fil-professjoni (kuxjenza retta) u fl- Azzjoni Kattolika (ħidma qaddisa). Wara l-quddiesa għidna t-talba ta' interċessjoni u Dun Noel talab u bierek l-idejn tal-infermiera… Fl-aħħar..sar. il-bews tar-relikwa b'tant devozzjoni. Wara morna fil-wards tan-nisa, tat-tfal u tal-maternità: kulħadd xegħel wiċċu bil-ferħ meta jħossu dik il-grazzja li biesu r-relikwa li tagħtihom il-faraġ meta huma tant imnikkta. Kellna esperjenza unika li tħossok verament xhud ta' Kristu meta xi familjari ta' moribonda talbuna bil- ħerqa: 'Din grazzja kbiral Ejjew magħna fejnha għax-żgur r-relikwa tagħtiha l-faraġ — anke jisimha bħalhal' Bqajna bla kliem imma ċerti li l-imħabba ta' Alla bl-interċessjoni ta' Santa Gianna hija bla qies. KERĊEM U SANTA LUĊIJA Bejn l-20 u t-28 ta' Mejju 2019, din ir-relikwija għażiża kienet fl-iskola primarja ta' Kerċem fejn l-għalliema ' kellhom il-ħin li jitolbu privatament u wara qalu t-talba ta' interċessjoni. Membri ta' l-Azzjoni Kattolika ħadu r-relikwa għand żewġ familji fuq talba tagħhom stess. Huma stqarrew li l-ferħ u l-hena li ħassew f'dawk il-mumenti għamlulhom ħafna ġid kemm spiritwali u kemm fl-ambjent tal-familja. Fl-aħħar ġurnata, it-Tlieta 28 ta' Mejju, fil-Knisja ta' Santa Luċija, saret quddiesa mmexxija mir-Rettur Mons Pawlu Cardona: wera kif nistgħu nimitaw lil din il-qaddisa speċjalment fuq il-postijiet tax-xogħol u fil-familja. Qabel dil-quddiesa ingħad ir-rużarju bi ħsibijiet minn Santa Gianna u, wara l-quddiesa, sar il-bews tar-relikwa u ngħadet it-talba ferm sabiħa ta' interċessjoni.